OpenLLM-France/wikimedia huggingface dataset:
# Harris Horder

Harris "Skippy" Horder (Sydney, 12 de setembre de 1900 - Port Moresby, 8 d'agost de 1943) va ser un ciclista australià que posteriorment es va nacionalitzar estatunidenc. Es va especialitzar en el ciclisme en pista i va competir en curses de sis dies.
Durant la Segona Guerra Mundial es va allistar a les Forces Aèries de l'Exèrcit dels Estats Units. Va rebre nombrosos reconeixements entre els que estaquen el Cor Porpra o l'Estrella de Plata. Va morir en un accident degut al mal temps durant un vol de reconeixement amb un B-24 Liberator.
El seu pare George, i el seu germà Horace també van competir en ciclisme.

## Palmarès

* 1921
** 1r al Gran Premi de l'UVF
* 1926
** 1r als Sis dies de Boston (amb Alec McBeath)
* 1927
** Campió dels Estats Units en Velocitat

## Referències

* ↑ Chicago Tribune, 29. Maig 1943
* ↑ The Sydney Morning Herald, 19. Agost 1943

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Història de Harris Horder a wikitree.com
# Bert Boom

Albertus "Bert" Boom (Markelo, Hof van Twente, Overijssel, 6 de maig de 1938) va ser un ciclista neerlandès que va combinar la carretera amb la pista. Va guanyar el Campionat del món de mig fons amateur de 1969.
El seu fill Bart i el seu germà Hans també es dedicaren al ciclisme.

## Palmarès

* 1969
** Campió del Món en mig fons amateur

## Enllaços externs

* Palmarès a sitiodeciclismo.net
* Palmarès a cyclebase.nl
* Palmarès a museociclismo.it
# Centre Cultural La Bòbila

El Centre Cultural la Bòbila és un equipament que pertany a l'Àrea de Cultura de l'Ajuntament de l'Hospitalet de Llobregat inaugurat el 2002, i considerat, en termes generals, un centre cultural polivalent territorial.
Es tracta d'un espai d'iniciació a l'aprenentatge, intercanvi i estímul per al desenvolupament de la creativitat artística individual i col·lectiva; un centre cultural de proximitat, sensible a la nova realitat cultural dels barris, que integra creació i consum, diversitat i interculturalitat, formació, informació i participació, facilitador de la cohesió social.
Les principals línies de treball són la formació, a través dels programes d'iniciació als llenguatges artístics del Centre de les Arts, el suport a la creació, dins de l'àmbit de les arts escèniques, la música i les arts visuals (fotografia) i el suport al teixit associatiu i la difusió cultural.
Comparteix espai amb la Biblioteca La Bòbila.

## Referències

* 1 2 Centre Cultural La Bòbila, un nou equipament de 2.000 m2 per al nord de la ciutat a L'Hdigital, 15.11.2002
* 1 2 El Centre Cultural la Bòbila commemora el seu desè aniversari a Elfar.cat, 22.10.2012
* ↑ El Centre Cultural La Bòbila celebra el seu 10è aniversari a L'Hdigital, 22.10.2012
* ↑ La Bòbila de l'Hospitalet aposta per les noves tendències de creació audiovisual a El Periódico, 23.11.2012

## Enllaços externs

* Pàgina web del Centre Cultural La Bòbila
# BBS

BBS té els següents significats:
* Canal BBS (de l'acrònim de Bages-Berguedà-Solsonès), canal de televisió comarcal proposat pel Consorci Teledigital Bages-Berguedà-Solsonès
* BBS Productions (dels noms dels seus fundadors Bert Schneider-Bob Rafelson-Steve Blauner), productora cinematogràfica dels Estats Units
* BBS (empresa) (de l'acrònim Baumgartner, Brand, Schiltach), empresa fabricant de llandes per a automòbil d'Alemanya
* Blum Blum Shub, algorisme generador de nombres pseudoaleatoris
* Bulletin Board System, programari per a l'intercanvi de missatges i fitxers en una xarxa informàtica
* bbs també és el codi ISO 639-3 del bakpinka, llengua parlada a Nigèria
# Filant

Filant és el nom dels següents personatges:
* Filant (rei d'Èfira).
* Filant (rei dels dríops).
* Filant (fill d'Antíoc).
* Filant (mitologia), pare de Polimela (filla de Filant)
# Shevaroy

Les muntanyes Shevaroy (Shevaroy Hills, Shervarayar Malai) són una serralada a Tamil Nadu, en gran part al districte de Salem amb una superfície de 400 km², dividida en dos parts (occidental i oriental) per la vall del Vaniar; a la part occidental el punt més elevat eren els Green Hills de 1.677 metres; cap al sud, a una altura de 1.400 metres hi ha l'antic sanatori de Yercaud. El cultiu principal era el cafè. Les muntanyes eren habitades pels malaiyalis o muntanyesos vellales, que eren tàmils emigrats en un temps relativament recent a la zona, i que van quedar aïllats prenent algunes costums diferents; segons les seves tradicions haurien emigrat des de Conjeeveram al segle xvii quan els musulmans van esdevenir el poder dominant; la seva llengua és el tàmil i la religió l'hinduisme.

## Vegeu també

* Tirumanai Muttar.

## Referències

* ↑ Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# McLeod (eina)

La McLeod és una eina de mà especialment utilitzada pels incendis forestals. Consisteix en una fulla amb dues cares, una un rasclet amb dents gruixudes i l'altra una aixada esmolada i plana, amb un mànec llarg de fusta, que s'utilitza per decapar herbàcies en sols poc pedregosos o retirar fullaraca i mantell vegetal. Normalment ocupa les últimes posicions de seqüència d'eines en una línia de defensa, construint el cavalló. L'eina va ser inventada el 1910 per Malcolm McLeod, un guarda forestal del Servei Forestal dels Estats Units al bosc nacional de Sierra.

## Referències

* ↑ «Els guàrdies lluiten contra incendis amb amics especials» (en anglès). The California National Guard, 24-07-2008. Arxivat de l'original el 12 de desembre 2012. [Consulta: 4 febrer 2022].
* ↑ «Maniobres bàsiques amb eines manuals i mecàniques en incendis de vegetació». Generalitat de Catalunya, 2018.
* ↑ «Mor l'inventor de l'eina de foc pionera» (en anglès). Madera Tribune, 10-03-1942.
# Campionats del món de ciclisme de muntanya de 1992

Els Campionats del món de ciclisme de muntanya de 1992 van ser la 3a edició dels Campionats del món de ciclisme de muntanya organitzats per la Unió Ciclista Internacional. Les proves tingueren lloc del 16 al 17 de setembre de 1992 a Bromont (Quebec) al Canadà.

## Resultats
### Camp a través

| Proves | Or | Plata | Bronze |
| Masculí | Henrik Djernis (DEN) | Thomas Frischknecht (SUI) | David Baker (GBR) |
| Femení | Silvia Fürst (SUI) | Alison Sydor (CAN) | Ruthie Matthes (USA) |

### Descens

| Proves | Or | Plata | Bronze |
| Masculí | Dave Cullinan (USA) | Jimmy Deaton (USA) | Christian Taillefer (FRA) |
| Femení | Juli Furtado (USA) | Kim Sonier (USA) | Cindy Devine (CAN) |
| Masculí júnior | Nicolas Vouilloz (FRA) | Tomàs Misser (ESP) | Thomas Damiami (ITA) |
| Femení júnior | Laetitia Holweck (FRA) | Rita Burgi (SUI) | Malin Lindgren (SWE) |

## Medaller

| Pos. | País | Or | Plata | Bronze | Total |
| 1 | Estats Units | 2 | 2 | 1 | 5 |
| 2 | França | 2 | 0 | 1 | 3 |
| 3 | Suïssa | 1 | 2 | 0 | 3 |
| 4 | Dinamarca | 1 | 0 | 0 | 1 |
| 5 | Canadà | 0 | 1 | 1 | 2 |
| 6 | Espanya | 0 | 1 | 0 | 1 |
| 7 | Regne Unit | 0 | 0 | 1 | 1 |
| 7 | Itàlia | 0 | 0 | 1 | 1 |
| 7 | Suècia | 0 | 0 | 1 | 1 |
| Total | Total | 6 | 6 | 6 | 18 |

## Referències

* Web oficial UCI
* Resultats masculins a les-sports.info
* Resultats femenins a les-sports.info
# Parc Nacional de Khenifiss

El Parc nacional de Khenifiss (àrab: متنزه اخنيفيس الوطني, Mutanazzah Iẖnīfīs al-waṭanī; amazic: ⴰⴼⵔⴰⴳ ⴰⵏⴰⵎⵓⵔ ⵏ ⵅⵏⵉⴼⵉⵙ) o llacuna de Naïla és un espai protegit en el sud-oest del Marroc, situat en la costa atlàntica a la regió de Laâyoune-Sakia El Hamra. Va ser establert l'any 2006. L'àrea del parc és d'1.850 quilòmetres quadrats. El parc nacional va ser creat per protegir el desert, els aiguamolls i dunes costaneres. El poblat més proper és la comuna rural d'Akhfennir.
El parc va ser creat com una reserva natural en 1960, i en 1980, va ser classificat com un aiguamoll d'importància internacional. En 1983, la reserva natural es va transformar en una reserva biològica permanent, i el 26 de setembre de 2006, el lloc va ser declarat un parc nacional.

## Història

En 1980 la badia de Khnifiss fou reconeguda com a lloc Ramsar.
En 1998, la Direcció marroquina del patrimoni cultural va adjuntar la llacuna a una llista indicativa del patrimoni natural mundial de la UNESCO, la qual cosa significa que es va planejar «designar per a la seva inclusió en els propers cinc o deu anys».
En 2006 la llacuna és protegida pel parc nacional de Khenifiss després de la seva creació.

## Referències

* ↑ Perray, 2011.
* ↑ http://ma.chm-cbd.net/manag_cons/esp_prot/stat_nat/parc_nat/pn_khenifiss Arxivat 2012-03-02 a Wayback Machine.
* ↑ http://www.pnk.un.ma/ Arxivat 2017-08-17 a Wayback Machine.
* ↑ «Baie de Khnifiss | Service d'information sur les Sites Ramsar». [Consulta: 7 juny 2016].
* ↑ «Lagune de Khnifiss». [Consulta: 8 novembre 2015].
* ↑ «Propositions d'inscription à la liste du patrimoine mondial». [Consulta: 8 novembre 2015].
* ↑ «Parc national de Khenifiss». Arxivat de l'original el 17 d’agost 2017. [Consulta: 8 novembre 2015].

## Bibliografia

* Perray, Charles. La lagune de Naïla, un trésor écologique ( PDF). París: Éditions du Jaguar, 2011, p. 245. Perray.

## Enllaços externs

* Le Parc National Khenifissite Arxivat 2012-03-02 a Wayback Machine. al Centre d'Echange d'Information sur la Biodiversité du MAROC.
# The Secret of Convict Lake

The Secret of Convict Lake és un western estatunidenc dirigit per Michael Gordon estrenat el 1951. La pel·lícula va ser un èxit de crítica i comercial. La història és una ficció, basada en llegendes del Convict Lake, situat a Sierra Nevada al nord de Califòrnia. i un conte breu d'Anna Hunger i Jack Pollexfen. La pel·lícula és el paper final d'Ann Dvorak abans de la seva retirada de la pantalla.

## Argument

En 1871, un grup de presidiaris s'escapa de la presó de Carson City a Nevada i prova d'arribar a Califòrnia a través de les muntanyes nevades. Entrampats en una turmenta, acaben per arribar al poble aïllat de Monte Diablo. Allà, s'adonen que tots els homes han marxat i que el poble només és ocupat per les dones. Els fugitius demanen menjar i dormir. Encara que desconfiades, acaben per acceptar allotjar-los per una nit.
Jim Canfield, un dels fugitius, no s'ha dirigit cap a Monte Diablo per atzar. És a la recerca de Rudy Schaeffer, l'home que l'ha fet injustament condemnar per homicidi i robatori de 40.000 dòlars. Els seus companys segueixen a Canfield per tal de ficar la mà en aquest botí. Ben armades, les dones mantenen primer de tot l'autoritat sobre els seus invitats. Però de pressa, la situació es gira i els presidiaris prenen el control del poble. Només Canfield s'oposa a les intencions malèvoles dels seus acòlits, però no pot els va controlar sol. Marcia Stoddard, una de les habitants i promesa de Schaeffer, descobreix que el seu futur espòs té els diners robats a la seva cabana. Acaba per enamorar-se de Canfield i prova d'evitar el duel que els espera a la tornada imminent dels homes del poble.

## Repartiment

* Glenn Ford: Jim Canfield
* Gene Tierney: Marcia Stoddard
* Ethel Barrymore: Granny
* Zachary Scott: Johnny Greer
* Ann Dvorak: Rachel Schaeffer
* Barbara Bates: Barbara Purcell
* Cyril Cusack: Edward « Limey » Cockerel
* Richard Hylton: Clyde Maxwell
* Helen Westcott: Susan Haggerty
* Jeanette Nolan: Harriet Purcell
* Ruth Donnelly: Mary Fancher
* Harry Carter: Rudy Schaeffer
* Raymond Greenleaf: Tom Fancher
* Jack Lambert: Matt Anderson
* Ray Teal: Xèrif Cromwell
* Dale Robertson: narrador

## Reconeixements

* Nominat al Premi Edgar Allan Poe Memorial de the Mystery Writers of America per "millor pel·lícula de misteri de 1951".

## Referències

* ↑ Ford, Peter. Glenn Ford: A Life (en anglès). Univ of Wisconsin Press, 2011, p. 113. ISBN 9780299281533 [Consulta: 15 novembre 2019].
* ↑ Thomson, David. The New Biographical Dictionary of Film: Sixth Edition (en anglès). Knopf Doubleday Publishing Group, 2014, p. 66. ISBN 9781101874707 [Consulta: 15 novembre 2019].
* ↑ «The Screen in Review; 'Secret of Convict Lake,' Depicting Desperadoes and Helpless Women of 1870's, Is Bill at Globe». The New York Times, 04-08-1951 [Consulta: 21 desembre 2023].
* ↑ «The Secret of Convict Lake». The New York Times.
* ↑ «The Secret of Convict Lake» (en anglès). AFI. [Consulta: 21 desembre 2023].
# Enneapterygius bichrous

Enneapterygius bichrous és una espècie de peix de la família dels tripterígids i de l'ordre dels perciformes.

## Morfologia

* Els mascles poden assolir 2,7 cm de longitud total.

## Hàbitat

És un peix marí de clima tropical i associat als esculls de corall que viu fins als 22 m de fondària.

## Distribució geogràfica

Es troba a Indonèsia, Papua Nova Guinea, el nord d'Austràlia i Nova Caledònia.

## Referències

* ↑ Rüppell W. P. E. S., 1835-1838. Neue Wirbelthiere zu der Fauna von Abyssinien gehörig. Fische des Rothen Meeres. Frankfurt-am-Main. 1-148, Pls. 1-33. (1835:1-28, Pls. 1-7; 1836:29-52, Pls. 8-14; 1837:53-80, Pls. 15-21; 1838:81-148, Pls. 22-33.) Fische Rothen Meeres 1835-38
* ↑ BioLib (anglès)
* 1 2 3 FishBase (anglès)
* ↑ Fricke, R., 1994. Tripterygiid fishes of Australia, New Zealand and the southwest Pacific Ocean (Teleostei). Theses Zool. 24:1-585.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fricke, R., 1997. Tripterygiid fishes of the western and central Pacific, with descriptions of 15 new species, including an annotated checklist of world Tripterygiidae (Teleostei). Theses Zool. 29:1-607.
* Helfman, Gene S.; Collette, Bruce B.; Facey, Douglas E.; Bowen, Brian W. The diversity of fishes: Biology, Evolution, and Ecology (en anglès). Hoboken, NJ: John Wiley & Sons, 2009, p. 720. ISBN 978-14-0512-494-2.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Wheeler, A.: The World Encyclopedia of Fishes, 2a edició, Londres: Macdonald. Any 1985.
# María Teresa Martínez de Sas

María Teresa Martínez de Sas és catedràtica d'Historia Contemporània de la Universitat de Barcelona, especialitzada en història social. Ha col·laborat des de 1978 en l'organització de seminaris i cursos sobre història de les dones.

## Obres destacades

* Diccionari biogràfic del moviment obrer als països catalans. Barcelona: Edicions Universitat de Barcelona & Abadia de Montserrat, 2000. ISBN 84-8415-243-X.
* La lucha por la diversidad (en castellà). 1a. ed. Barcelona: Editorial Ariel, 1999. ISBN 84-344-2835-0.
* Seco Serrano, Carlos; Martinez de Sas, Maria Teresa. «Asociación Internacional de los Trabajadores, Cartas, comunicaciones y circulares del Consejo (o Comisión) Federal de la Región Española 1870-1874». Centre de documentació antiautoritari i llibertari (Cedall). [Consulta: 20 gener 2021].
* Per una bibliografia més extensiva vegeu «Obra de María Teresa Martínez de Sas» a Dialnet.

## Referències

* 1 2 «María Teresa Martínez de Sas». Universitat de Barcelona – Facultat de Geografia i Història. [Consulta: 20 gener 2021].
# Pol·lió

Pol·lió és el nom dels següents personatges:
* Anni Pol·lió, noble romà
* Gai Asini Pol·lió, destacat poeta, orador i historiador del temps d'August
* Gai Asini Pol·lió (cònsol), cònsol l'any 23
* Asini Pol·lió Verrugós, cònsol l'any 81
* Asini Pol·lió (orador), sofista romà però nadiu de Tral·les a l'Àsia Menor.
* Celi Pol·lió, militar romà comandant a Armènia
* Claudi Pol·lió, escriptor romà
* Luci Fufidi Pol·lió, cònsol el 166
* Valeri Pol·lió, filòsof grec del segle II
* Vedi Pol·lió, cavaller romà amic d'August
* Vespasi Pol·lió, pretor romà al segle I
* Vitrasi Pol·lió, prefecte (governador) d'Egipte) en el regnat de Tiberi
* Vitrasi Pol·lió, prefecte d'Egipte en el regant de Claudi
* Vitrasi Pol·lió, llegat a la Gàl·lia Lugdunense
* Vitrasi Pol·lió, cònsol dues vegades, la segona el 176
* Trebel·li Pol·lió, historiador romà
# Boutteville

Boutteville és un municipi francès situat al departament de la Manche i a la regió de Normandia. L'any 2007 tenia 56 habitants.

## Demografia
### Població

El 2007 la població de fet de Boutteville era de 56 persones. Hi havia 20 famílies de les quals 4 eren unipersonals (4 homes vivint sols), 8 parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 37 habitatges, 23 eren l'habitatge principal de la família, 13 eren segones residències i 1 estava desocupat. Tots els 37 habitatges eren cases. Dels 23 habitatges principals, 21 estaven ocupats pels seus propietaris i 2 estaven llogats i ocupats pels llogaters; 2 tenien dues cambres, 4 en tenien quatre i 17 en tenien cinc o més. 22 habitatges disposaven pel capbaix d'una plaça de pàrquing. A 9 habitatges hi havia un automòbil i a 13 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Boutteville el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 4 | 80 a 84 | 0 |
| 0 | 75 a 79 | 4 |
| 0 | 70 a 74 | 4 |
| 4 | 65 a 69 | 0 |
| 0 | 60 a 64 | 4 |
| 0 | 55 a 59 | 4 |
| 0 | 50 a 54 | 0 |
| 0 | 45 a 49 | 0 |
| 4 | 40 a 44 | 0 |
| 4 | 35 a 39 | 8 |
| 0 | 30 a 34 | 0 |
| 0 | 25 a 29 | 4 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 4 |
| 0 | 5 a 9 | 4 |
| 0 | 0 a 4 | 0 |

## Economia

El 2007 la població en edat de treballar era de 31 persones, 24 eren actives i 7 eren inactives. De les 24 persones actives 21 estaven ocupades (11 homes i 10 dones) i 3 estaven aturades (3 dones i 3 dones). De les 7 persones inactives 6 estaven jubilades i 1 estava estudiant.

### Activitats econòmiques

Dels 2 establiments que hi havia el 2007, 1 era d'una empresa de construcció i 1 d'una empresa d'hostatgeria i restauració.
L'únic servei als particulars que hi havia el 2009 era una lampisteria.
L'any 2000 a Boutteville hi havia 10 explotacions agrícoles que ocupaven un total de 177 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles
* Résumé statistique Fitxa resum de dades estadístiques de Boutteville a l'INSEE.
* Évolution et structure de la population Fitxa amb el detall de dades de Boutteville a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Avrillé (Maine-et-Loire)

Avrillé és un municipi francès, situat al departament de la Maine-et-Loire i a la regió del País del Loira.
# Termòmetre de mercuri

El termòmetre de mercuri és un instrument de mesura inventat pel físic Daniel Gabriel Fahrenheit l'any 1714. Consisteix en un bulb que conté mercuri connectat a un tub de vidre de petit diàmetre; el volum de mercuri en el tub és molt menor que el volum en el bulb. El volum del mercuri canvia lleugerament segons la temperatura a causa de la dilatació; aquest petit canvi fa que la columna de mercuri en el tub pugi o baixi. L'espai que no ocupa el mercuri pot ser emplenat amb nitrogen o bé pot estar a una pressió inferior que l'atmosfèrica (un buit parcial).
El 19 de març de 1743, Jean-Pierre Christin va presentar el primer termòmetre de mercuri que utilitzava els paràmetres de zero graus com a punt de fusió de l'aigua i cent com a punt d'ebullició.
El 2007, una directiva europea va prohibir-ne l'ús.

## Referències

* ↑ MEMOIRE sur la dilatation du Mercure dans le Thermométre. Mercure de France. París: Chaubert; Jean de Nully; Pissot; Duchesne, juliol de 1743. Pàg. 1609-1610 (en francès)..
# Sis dies de Torí

Els Sis dies de Torí era una cursa de ciclisme en pista, de la modalitat de sis dies, que es corria a Torí (Itàlia). La seva primera edició data del 2001 i la darrera del 2018. El 2006 i entre el 2009 i 2016 no es va disputar. Marco Villa, amb quatre victòries, fou el ciclista que més vegades guanyà la cursa.

## Palmarès

| Any | Primers | Segons | Tercers |
| 2001 | Ivan Quaranta Marco Villa | Bruno Risi Kurt Betschart | Adriano Baffi Matthew Gilmore |
| 2002 | Ivan Quaranta Marco Villa | Scott McGrory Matthew Gilmore | Bruno Risi Kurt Betschart |
| 2003 | Scott McGrory Tony Gibb | Martin Liska Jozef Zabka | Samuele Marzoli Marco Villa |
| 2004 | Ivan Quaranta Marco Villa | Martin Liska Jozef Zabka | Sebastián Donadio Daniel Schlegel |
| 2005 | Sebastián Donadio Marco Villa | Juan Curuchet Walter Pérez | Martin Liska Jozef Zabka |
| 2006 | No disputats |
| 2007 | Juan Curuchet Walter Pérez | Franco Marvulli Marco Villa | Alois Kankovsky Petr Lazar |
| 2008 | Bruno Risi Franco Marvulli | Sebastián Donadio Ángel Darío Colla | Robert Slippens Danny Stam |
| 2009-2016 | No disputats |
| 2017 | Elia Viviani Francesco Lamon | Felix English Marc Potts | Roman Vassilenkov Sergey Shatovkin |
| 2018 | Mattia Viel Nicholas Yallouris | Yauheni Akhramenka Raman Tsishkou | Joseph Berlin-Sémon Morgan Kneisky |

## Referències

* 1 2 «6 jours de Turin / Torino (Italie)». [Consulta: 19 desembre 2022].
# Marksville

Marksville és una població dels Estats Units a l'estat de Louisiana. Segons el cens del 2000 tenia 9.537 habitants.

## Demografia

Segons el cens del 2000, Marksville tenia 5.537 habitants, 2.036 habitatges, i 1.400 famílies. La densitat de població era de 524 habitants/km².
Dels 2.036 habitatges en un 36,3% hi vivien nens de menys de 18 anys, en un 41% hi vivien parelles casades, en un 22,4% dones solteres, i en un 31,2% no eren unitats familiars. En el 27,8% dels habitatges hi vivien persones soles el 13,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,57 i el nombre mitjà de persones que vivien en cada família era de 3,15.
Per edats la població es repartia de la següent manera: un 28,7% tenia menys de 18 anys, un 9,6% entre 18 i 24, un 27,2% entre 25 i 44, un 20,2% de 45 a 60 i un 14,3% 65 anys o més.
L'edat mediana era de 34 anys. Per cada 100 dones de 18 o més anys hi havia 72 homes.
La renda mediana per habitatge era de 20.750 $ i la renda mediana per família de 25.681 $. Els homes tenien una renda mediana de 24.896 $ mentre que les dones 15.865 $. La renda per capita de la població era d'11.546 $. Entorn del 32% de les famílies i el 34,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Marksville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Marksville». American Fact Finder. Oficina del Cens dels Estats Units, 12-01-2010.